
U Poličniku, 17. srpnja 2026. godine
IZVJEŠTAJ O IZVRŠENJU FINANCIJSKOG PLANA OŠ POLIČNIK ZA RAZDOBLJE
OD 01.01.-30.06.2026. godine
Osnovna škola „Poličnik“ Poličnik posluje u skladu sa Zakonom o odgoju i obrazovanju te Statutom škole. Nastava se izvodi prema nastavnim planovima i programima koje je donijelo Ministarstvo znanosti i obrazovanja, te prema Godišnjem planu i programu te Školskom kurikulumu. Škola vodi proračunsko računovodstvo sukladno odredbama Pravilnika o proračunskom računovodstvu i računskom planu (NN 158/2023), Pravilnika o financijskom izvještavanju u proračunskom računovodstvu (NN 37/22).
Osnovna škola Poličnik nema vlastiti žiro račun, već posluje preko Riznice Zadarske županije. 
Temeljem novog Zakona o proračunu (144/2021,) i Pravilnika o godišnjem i polugodišnjem izvještaju o izvršenju proračuna (NN 85/2023), a koji se primjenjuje od 20. srpnja 2023. godine utvrđen je izvještaj o Izvršenju financijskog plana za period od 01.01.-30.06.2025. godine.
OPĆI DIO

RAČUN  PRIHODA I RASHODA

Osnovna škola Poličnik je u 2026. godini  ostvarila sveukupno prihoda i primitak u visini od  743.740,86 eura  što je u odnosu na plan 52,98 %, a u odnosu na prethodnu godinu 104,13 %.
Izvršeno je rashoda i izdataka u ukupnom iznosu 739.239,69 eura što je u odnosu na plan 52,21 %, a u odnosu na prethodnu godinu 104,14 %.
PRIHODI 
Ukupni prihodi planirani su u iznosu 1.403.865,41 euro. 

U 2026. godini ostvareno je prihoda poslovanja u visini od 743.740,86 eura što je 52,98 % od plana te 104,13 % u odnosu na prethodnu godinu. Prihoda od prodaje nefinancijske imovine nije bilo.

Pomoći iz inozemstva i od subjekata unutar općeg proračuna 
Pomoći proračunskim korisnicima iz proračuna koji im nije nadležan ostvarene su u visini od 626.057,41 eura što je 50,61 % od plana te 101,78 % više od prethodne godine. Ostvarene su tekuće pomoći Ministarstva znanosti i obrazovanja za troškove zaposlenika, plaće, materijalna prava zaposlenika, nabavu udžbenika za učenike, prehranu učenika, zalihe menst. higijenskih potrepština.
Prihodi od upravnih i administrativnih pristojbi, pristojbi po posebnim propisima i naknadama
Namjenski prihodi ostvareni od uplata djelatnika za prehranu u školi u 2026. godini iznose 1.795,60 eura što je 44,24 % više u odnosu na prethodnu godinu. Viši namjenski prihodi ostvareni u 2026. godini u odnosu na prethodnu godinu rezultat su većeg broja djelatnika koji primaju marendu.
Prihodi od prodaje proizvoda i roba te pruženih usluga 
Prihodi od prodaje proizvoda i roba te pruženih usluga, odnose se na prihode od najma školske dvorane i multimedijalne učionice. Vlastitim prihodima predviđeno je financiranje materijalnih rashoda koji proizlaze iz korištenja školske sportske dvorane, a ne mogu se pokriti minimalnim standardom. Kao i poboljšanje učeničkog standarda prema planu i programu rada škole. 

U 2026. godini ostvareno je prihoda u iznosu od 12.673,01 eura što je 32,89 % više u odnosu na prethodnu godinu. Veći prihodi rezultat su povećanje cijene najma termina u školskoj dvorani.
Prihodi iz nadležnog proračuna i od HZZO-a temeljem ugovornih obveza 
Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 103.214,84 eura što je 116,82 % od prethodne godine. Od toga prihodi za financiranje rashoda za nabavu nefinancijske imovine iznose 2.149,25 eura i odnose se na nabavu školskih stolica. 

Višak prihoda korišten za pokriće rashoda izvršen je u iznosu 2.245,70 eura što je 13,63 % u odnosu na plan.

RASHODI

Ukupni rashodi su planirani u iznosu od 1.415.965,41 eura i odnose se na rashode poslovanja u iznosu od 1.383.315,41 eura i rashode za nabavu nefinancijske imovine u iznosu od 32.650,00 eura.
Ukupni rashodi izvršeni su u iznosu od 739.239,69 eura što iznosi 52,21 % u odnosu  na plan i 104,14 %  izvršenja u ovoj prema 2025. godine.
Rashodi za zaposlene

Rashodi za zaposlene izvršeni su u iznosu od 589.166,12 eura za plaće i naknade plaća s doprinosima na plaće i materijalna prava ugovorena kolektivnim ugovorima, što je 52,87 % u odnosu na plan i 102,55 % u odnosu na prethodnu godinu.
Materijalni rashodi 

Materijalni rashodi su izvršeni u iznosu od 147.125,99 eura, 59,45 % u odnosu na plan. Obuhvaćaju: 

-
naknade troškova zaposlenima za službena putovanja (dnevnice, troškovi prijevoza i smještaja), naknade za prijevoz zaposlenika na posao i s posla i troškove stručnog usavršavanja

-
rashode za materijal i energiju za uredski materijal, pedagošku dokumentaciju, stručnu literaturu, materijal i sredstva za čišćenje, materijal za higijenske potrebe i njegu, nastavni materijal, energente, materijal i dijelove za tekuće održavanje, sitni inventar i zaštitnu odjeću i obuću

-
rashode za usluge – planirani su kontinuirani troškovi telefona, poštarine, tekućeg održavanja opreme, komunalnih usluga, zdravstvenih pregleda, ažuriranja računalnih programa

-
ostali nespomenuti rashodi poslovanja – planirani su rashodi za premije osiguranja, reprezentaciju, članarine, novčanu naknadu za nezapošljavanje invalida.

Naknade građanima i kućanstvima na temelju osiguranja i druge naknade odnose se na subvencioniranje prijevoza roditeljima za prijevoz djeteta u školu i iz škole.

Tekuće donacije u naravi odnose se na sredstva za nabavu higijenskih potrepština i iznose 457,00 eura.
Rashodi za nabavu nefinancijske imovine

Izvršeni su rashodi za nabavu proizvedene dugotrajne imovine u iznosu od 2.149,25
eura, i iznosi 17,69 % u odnosu na plan i 66,34 % u odnosu na 2025. godinu. Odnose se na nabavu školskih stolica.
POSEBNI DIO-RASHODI I IZDACI
Planirani rashodi i izdaci evidentirani su prema programima, funkcijskoj klasifikaciji, ekonomskoj klasifikaciji na 4. razini te izvorima financiranja u ukupnom iznosu od 1.415.965,41 eura.
Ukupni rashodi izvršeni su u iznosu od 739.239,69 eura što iznosi 52,21 % u odnosu  na plan.
Program A 2202 Osnovno školstvo standard iznosi 691.640,62 eura i iznosi 54,50 % plana.
Redovna djelatnost škole financira se iz sredstava primljenih od Zadarske županije, sredstva ovise o broju učenika i razrednih odjeljenja, te ugovornim obvezama škole za energente, zakupnine i najamnine (prijevoz učenika), tekuće režijske troškove i usluge, zdravstvene preglede, održavanje i popravak opreme, nabavu uredskog materijala, rashoda za stručno usavršavanje zaposlenika i ostale naknade troškova zaposlenika. 
Kod Aktivnosti 2202-01 Djelatnost osnovnih škola najveća su odstupanja kod komunalnih usluga zbog crpljenja septičke jame, zakupnina i najamnina koje se odnose na prijevoz učenika, planirana sredstva nisu dovoljna za podmirenje navedene usluge.
Aktivnost Hitne intervencije u osnovnim školama odnose se na usluge za tekuće i investicijsko održavanje i usluge zaštite na radu, i nabavu školskih stolica.
Program A 2203 Osnovno školstvo iznad standarda izvršen je u iznosu 31.671,06 eura što je 25,00 % od plana.
Program obuhvaća financiranje širih javnih potreba u osnovnoj školi i različite aktivnosti kao što su A2203-01 Javne potrebe u prosvjeti, A2203-04 Podizanje kvalitete i standarda u školstvu, A2203-06 Školska kuhinja i kantina, A2203-27 Udžbenici, A2203-31 Projekt e-škole, A2203-33 Prehrana za učenike, A2203-34 Zalihe menstrualnih higijenskih potrepština.
A2203-04 Podizanje kvalitete i standarda u školstvu
Sredstva se odnose na uplate iz državnog proračuna za udžbenike, sufinanciranje cijene prijevoza roditeljima koji dovoze i odvoze dijete u školu, sredstava za voditelje ŽSV.
Vlastitih prihoda od najma školske sportske dvorane i multimedijalne dvorane. 

Prihoda za posebne namjene, uplate za prehranu djelatnika, osiguranje učenika.

Pomoći Općine Poličnik, za komunalne usluge, zbog zajedničkog korištenja septičke jame i sredstava za nabavu opreme, za usluge tek i investicijskog održavanja.

A2203-06 Školska kuhinja i kantina odnosi se na prehranu djelatnika. Dio djelatnika prima marendu koja se priprema u školskoj kuhinji.
A2203-33 Prehrana za učenike
Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026., Vlade Republike Hrvatske, učenik koji redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura po danu, za dane kada je na nastavi. Navedeno se sukladno odluci Vlade RH provodi u školskoj godini 2025./ 2026.
A2203-34 Zalihe menstrualnih higijenskih potrepština
Škole je dobile sredstva za nabavu zaliha besplatnih menstrualnih higijenskih potrepština za učenice u iznosu 457,00 eura.
4306 Nacionalni EU projekti
T 4306 Inkluzija-korak bliže društvu bez prepreka faza V. 
Program obuhvaća isplate plaća, materijalnih prava i ostalih naknada zaposlenim pomoćnicima u nastavi.
Projekt „Inkluzija korak bliže društvu bez prepreka“ omogućuje socijalnu uključenost i integraciju učenika s teškoćama u razvoju u redoviti obrazovni sustav. 
Navedenim Projektom osigurava se stručna pomoć za  učenike s teškoćama u razvoju u našoj školi. Neposrednim radom pomoćnika s učenicima s teškoćama u razvoju omogućava se postizanje boljih obrazovnih rezultata i uspješnija socijalizacija učenika.

U privitku obrazloženja tabelarni prikazi Izvještaja o izvršenju financijskog plana za razdoblje 01.01. – 30.06.2026. godinu:

- Sažetak

- Izvještaj o prihodima i rashodima prema ekonomskoj klasifikaciji
- Izvještaj o prihodima i rashodima prema izvorima financiranja
- Izvještaj o rashodima prema funkcijskoj klasifikaciji
- Izvještaj po programskoj klasifikaciji

